|  |  |
| --- | --- |
|  | Έγγραφη ενημέρωση-συγκατάθεση των ζευγαριών που πρόκειται να υποβληθούν σε θεραπεία ιατρικώς υποβοηθούμενης αναπαραγωγής την περίοδο της πανδημίας του **COVID-**19  |

Η (σύζυγος/σύντροφος) ………………………………………του ………………………...

με ΑΔΤ………………………………………. και ημ/νία γεννήσεως………………………

Ο (σύζυγος/σύντροφος) ………………………………………του ………………………..

με ΑΔΤ………………………………………. και ημ/νία γεννήσεως………………………

Κάτοικοι ……………………………………………………………………………………….

Τηλ. …………………………………….. e-mail……………………………………...

Δηλώνουμε ενυπόγραφα ότι λάβαμε από την Μονάδα πλήρη και εμπεριστατωμένη ενημέρωση σχετικά με τους κινδύνους που σχετίζονται με τη νόσο COVID-19καθώς και τα πρόσθετα μέτρα που λαμβάνονται από την ΜΙΥΑ για την προστασία των ζευγαριών που ακολουθούν θεραπεία υπογονιμότηταςγια όσο διάστημα θα ισχύουν τα μέτρα για την αντιμετώπιση της πανδημίας Covid-19. Πιο συγκεκριμένα:

- ενημερωθήκαμε ότι ο COVID-19 προκαλεί αναπνευστική νόσο η οποίαμπορεί να μεταδοθεί από άνθρωπο σε άνθρωπο, συνήθως κατόπιν στενής επαφής με ασθενή μέσα στο οικογενειακό περιβάλλον, στο χώρο εργασίας ή σε χώρο παροχής φροντίδας υγείας, μέσω σταγονιδίων τα οποία παράγονται όταν ο ασθενής βήχει ή φτερνίζεται ή μέσω σταγονιδίων από τη σίελο ή από τη ρινική κοιλότητα. Η περίοδος επώασης στην περίπτωση του COVID-19 μπορεί να διαρκέσει από 2 ως 14 μέρες και ένα μολυσμένο άτομο μπορεί να είναι ασυμπτωματικό ή να παρουσιάσει τα ελαφρά συμπτώματα ενός κοινού κρυολογήματος μέχρι υψηλό πυρετό, ρίγη, βήχα, πονοκέφαλο, κούραση, δυσφορία και δυσκολία στην αναπνοή.

Για την αποφυγή μετάδοσης είναι πολύ σημαντική η εφαρμογή μέτρων ατομικής υγιεινής και προστασίας. Για παράδειγμα, το στόμα και η μύτη πρέπει να καλύπτεται με ιατρική μάσκα, μαντήλι, το μανίκι ή τον λυγισμένο αγκώνα όταν βήχουμε ή φτερνιζόμαστε και το μαντήλι πρέπει να απορρίπτεται σε κλειστό κάδο. Τα χέρια πρέπει να πλένονται τακτικά με σαπούνι και νερό ή με αλκοολούχο διάλυμα. Διατηρούμε αποστάσεις, τουλάχιστον 2 μέτρων, ιδιαίτερα από ανθρώπους που βήχουν, φτερνίζονται ή έχουν πυρετό. Αποφεύγουμε να αγγίζουμε τη μύτη, το στόμα και τα μάτια μας. Τα χέρια αγγίζουν πολλές επιφάνειες που μπορεί να είναι μολυσμένες με τον ιό και μπορεί να μεταφέρουμε τον ιό από την επιφάνεια στον εαυτό μας. Εάν έχουμε πυρετό, βήχα ή δυσκολία στην αναπνοή, αναζητούμε άμεσα ιατρική βοήθεια.

-τα υπάρχοντα δεδομένα της επίπτωσης της νόσου COVID-19 στην κύηση (αν και γενικά είναι καθησυχαστικά) θεωρούνται ακόμα περιορισμένα και δεν μπορεί να αποκλεισθεί κάποια πιθανή δυσμενής επίπτωση. Το ίδιο ισχύει για πιθανή δυσμενή επίπτωση στο έμβρυο. Επίσης, η αντιμετώπιση της σοβαρής νόσου COVID-19 (πνευμονία, εισαγωγή σε Μονάδα Εντατικής Θεραπείας κλπ) κατά την διάρκεια της κύησης μπορεί να έχει δυσμενείς επιπτώσεις στην έκβασή της.

- πριν την έναρξη της λήψης φαρμάκων για την πρόκληση ωοθυλακιορρηξίας θα πρέπει να συμπληρώσουμε και οι δύο σύζυγοι/σύντροφοι το ερωτηματολόγιο που μας δόθηκε από την Μονάδα και να θερμομετρηθούμε. Σε περίπτωση ενδείξεων από το ερωτηματολόγιο ή/και αυξημένη θερμοκρασία πρέπει να γίνεται έλεγχος για τον ιό και επικοινωνία με τον γιατρό πριν την έναρξη της θεραπείας.

-Υπάρχει πιθανότητα να υπάρχει λοίμωξη COVID-19 χωρίς συμπτώματα. Ο μόνος τρόπος διάγνωσης είναι με μοριακό έλεγχο για ανίχνευση του ιού SARS-CoV-2 με RT-PCR σε ρινοφαρυγγικό ή στοματοφαρυγγικό επίχρισμα. Υπάρχει σύσταση για μοριακό έλεγχο πριν την έναρξη της πρόκλησης ωοθυλακιορρηξίας.

- η θεραπεία θα διακοπεί εάν ένας ή και οι δύο είμαστε συμπτωματικοί ή θετικοί στο SARS-CoV-2 κατά τη διάρκεια της πρόκλησης ωοθυλακιορρηξίας.

- μία ημέρα πριν από την χορήγηση της χοριακής γοναδοτροπίνης (ή αντίστοιχης φαρμακευτικής ουσίας) ή την ημέρα χορήγησής της θα πραγματοποιείται **υποχρεωτικά** μοριακός έλεγχος στην ασθενή για ανίχνευση του ιού SARS-CoV-2 με RT-PCR, σε ρινοφαρυγγικό ή στοματοφαρυγγικό επίχρισμα, **εφόσον πρόκειται να ακολουθήσει ωοληψία υπό αναισθησία,** και θα συμπληρώνεται εκ νέου το ερωτηματολόγιο. Αν διαπιστωθεί λοίμωξη από τον ιό SARS-CoV-2, δεν θα γίνει η χορήγηση της χοριακής γοναδοτροπίνης (ή της αντίστοιχης φαρμακευτικής ουσίας) και θα ακυρωθεί η ωοληψία.

- σε περίπτωση υποψίας επιμόλυνσης από τον ιό στο χρονικό διάστημα μεταξύ της ωοληψίας και της εμβρυομεταφοράς, τα έμβρυα θα καταψύχονται και η εμβρυομεταφορά θα πραγματοποιείται σε μεταγενέστερο χρόνο.

- στη Μονάδα θα λαμβάνονται όλα τα προφυλακτικά μέτρα που έχουν οριστεί και θα γίνεται θερμομέτρηση και στους δύο (σύζυγο/σύντροφο).

- ο σύζυγος θα πρέπει να φέρει το δείγμα σπέρματος από το σπίτι αν αυτό βρίσκεται σε απόσταση μικρότερη της μιας ώρας.

- καθ’ όλη τη διάρκεια της υποβοηθούμενης αναπαραγωγής πρέπει να ακολουθούνται σχολαστικά οι οδηγίες των ειδικών, να γίνεται θερμομέτρηση και να εφαρμόζεται κοινωνική αποστασιοποίηση (περιορισμένη κοινωνική ζωή και αλληλεπιδράσεις).

- η επικοινωνία μας με την Μονάδα καθώς και η υποβολή των διαφόρων συγκαταθέσεων θα πραγματοποιείται όσον το δυνατό περισσότερο με τηλεφωνικό και ηλεκτρονικό τρόπο.

- θα πρέπει να ενημερώσουμε τη μονάδα, για οποιοδήποτε ένδειξη μόλυνσης από τον ιό SARS-CoV-2, για το χρονικό διάστημα των δεκατεσσάρων ημερών (14) που ακολουθούν την εμβρυομεταφορά.

-έχουμε τη δυνατότητα να αναβάλλουμε την αγωγή/προσπάθειά μας, αν το θελήσουμε.

Οι υπογράφοντες

Η σύζυγος/σύντροφος Ο σύζυγος/σύντροφος

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ημερομηνία\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_